
2. avd. høsten 2006

v. Amanuensis Marianne Hovde og Universitetslektor Geir Ludvigsen

Planen er omtrentlig, og avvike vil kunne forekomme i løpet av seminaret. Seminaret er basert på problembasert læring, slik at det i størst mulig grad skal være studentene som selv leter seg fram til løsningene på de spørsmål og problemer som reises. Dette vil foregå på den måten at studentene arbeider i grupper på seminaret, og at gruppene framlegger sine resultater i plenumsdiskusjoner. Det vil også ved noen anledninger (forberedte gruppepresentasjoner og individuelle presentasjoner) bli forventet at studentene forbereder stoff utenfor seminargruppa som så blir framlagt. 
For at seminaret skal fungere så bra som mulig er det en forutsetning at studentene møter vel forberedt.

Velkommen

1. Gang:

Innledning til erstatningsretten

a) Plasser erstatningsretten i rettssystemet. Hvilket forhold har den til andre rettsområder?

b) Hvilke grunnvilkår er det for erstatningsplikt?

c) Gjør rede for de hensyn som ligger bak reglene om erstatning, og hvordan de må avveies mot hverandre

d) Hvilke ulike typer ansvarsgrunnlag finnes? Hva er hovedforskjellen mellom dem?

e) Hva er hovedregelen for erstatningsutmålingen? Hjemmel? Unntak fra hovedregelen?

f) Dersom alle grunnvilkårene er ok, kan erstatningen da likevel nedsettes eller bortfalle?

g) Foreldes et erstatningskrav? Hjemmel, frister + begrunnelse.

Praktisk oppgave nr. 1

Praktisk oppgave nr. 2

2. Gang:


Skyldansvar
Løsning av praktikum. 

Praktisk oppgave nr. 3

Praktisk oppgave nr. 4.

3. Gang:


Skyldansvar/bilansvar

Gruppepresentasjon:

a) Gjør rede for og drøft de sentrale momentene i skyld vurderingen slik disse framkommer i følgende dommer. Utred særlig betydningen av momentet ”rolleforventninger”:
Rt. 1987 s. 1346 ”Skibakkedommen”, Rt. 1950 s. 1091 ”Rulledommen”, Rt. 1959 s. 1244, ”Kleppedommen og Rt. 1967 s. 590. 

b) Redegjør for og drøft de sentrale momentene i skyldvurderingen slik disse fremkommer i følgende dommer. Utred særlig betydningen av momentet ”risikoens størrelse” eller ”handlingens skadeevne”:

Rt. 1967 s. 697 ”Lierdommen”, Rt. 1991 s. 1124, ”Knallskudd-dommen”, Rt. 1980 s. 1272, ”Fjellskråningsdommen” (el. ”Vegskrentdommen”) og Rt. 1967 s. 597, ”Asfaltklumpdommen”. 
Bilansvar:

Praktisk oppgave nr. 5.

4. Gang:


Arbeidsgiveransvaret

a) Hvilke hensyn ligger bak arbeidsgiveransvaret?

b) Hva er vilkårene for at det skal foreligge arbeidsgiveransvar?

c) Redegjør for ”trekantforholdet” mellom skadelidte, arbeidsgiver og arbeidstaker. Kan skadelidte kreve hvem han vil? Hva blir konsekvensen av hans valg? Hvilke regressregler gjelder?

Praktisk oppgave nr. 6.

Praktisk oppgave nr. 7.

5. Gang:


Ulovfestet objektivt ansvar

a) Hva er den prinsipielle forskjellen på objektivt ansvar og skyldansvar?

b) Gi eksempler på forhold som ligger i grenseland mellom culpa og objektivt ansvar.

Gruppepresentasjon

a) Drøft på hvilken måte de tre kravene stadig, typisk og ekstraordinær framkommer i følgende dommer:

Rt. 1988 s. 1003, ”Kabelfergedommen”, Rt. 1992 s. 64, ”P-pilledom II”, Rt. 1948 s. 719, ”Stagboltdommen”. 

b) Drøft de ulike momentene i rettens avgjørelse i følgende dommer:

Rt. 1939 s. 766, ”Gesimsdommen”, Rt. 1909 s. 851, ”Knallperledom I”, Rt. 1917 s. 202, ”Knallperledom II” , Rt. 1991 s. 1303, ”Gulvlukedommen” og Rt. 2000 s. 388, ”Psykiatrisk pasient”.

6. Gang:


Årsakssammenheng

a) Hvorfor har vi krav om årsakssammenheng?

b) Hvor stor sannsynlighetsovervekt kreves det i erstatningssaker for å legge et bestemt faktum til grunn? Stilles det andre krav i andre sammenhenger, f. eks. straffesaker? Hva kunne begrunne en eventuell forskjell?

c) Redegjør for de ulike årsaksteorier og hvilken betydning de har i norsk erstatningsrett

d) Forklar hva som menes med samarbeidende/samvirkende og konkurrerende årsaker eller årsaksforhold. 

Praktisk oppgave nr. 8
Individuelle framlegg: 
a) Legg fram følgende dommer og drøft de momentene retten tillegger vekt i forhold til adekvans-vurderingen:

Rt. 1960 s. 357 ”Bergsageldommen”, Rt. 1966 s. 163 ”Soladommen” og Rt. 1985 s. 1011, ”Hauketodommen”. 

b) Drøft begrensninger i ansvaret for avledede følger i følgende dommer:

Rt. 1955 s. 872, ”Kabeldommen”, Rt. 1973 s. 1268, ”Flymanøverdommen” og Rt. 1967 s. 697, ”Lierdommen”. 

7. Gang:


Praktikumsløsning

Praktisk oppgave nr. 9.

